CELEX: 62017CN0494
Language: fi
Date: 2017-11-06 00:00:00
Title: Asia C-494/17: Ennakkoratkaisupyyntö, jonka Corte d’Appello di Trento (Italia) on esittänyt 14.8.2017 – Ministero dell’Istruzione, dell’Università e della Ricerca – MIUR ja Fabio Rossato v. Conservatorio di Musica F. A. Bonporti

6.11.2017   
            
            
               FI
            
            
               Euroopan unionin virallinen lehti
            
            
               C 374/18
            
         Ennakkoratkaisupyyntö, jonka Corte d’Appello di Trento (Italia) on esittänyt 14.8.2017 – Ministero dell’Istruzione, dell’Università e della Ricerca – MIUR ja Fabio Rossato v. Conservatorio di Musica F. A. Bonporti
   (Asia C-494/17)
   (2017/C 374/26)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte d’Appello di Trento
   
      Pääasian asianosaiset
   
   
      Valittaja: Ministero dell’Istruzione, dell’Università e della Ricerca – MIUR
   
      Liitännäisvalittaja: Fabio Rossato
   
      Vastapuoli: Conservatorio di Musica F. A. Bonporti
   
      Ennakkoratkaisukysymys
   
   Onko 28.6.1999 annetun neuvoston direktiivin 1999/70/EY (1) liitteenä olevan Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen 5 lausekkeen 1 kohtaa tulkittava siten, että se on esteenä sille, että Italian valtion lain nro 107/2015 1 §:n 95, 131 ja 132 momenttia, joissa säädetään määräaikaisten opettajien vakinaistamisesta tulevaisuutta ajatellen ilman taannehtivaa vaikutusta ja ilman vahingonkorvausta, sovelletaan oikeasuhteisina, riittävän tehokkaina ja ennalta ehkäisevinä toimenpiteinä, jotta niillä taattaisiin puitesopimuksen määräysten täysi tehokkuus, kun kyseessä on kyseisen puitesopimuksen rikkominen käyttämällä väärin peräkkäisiä määräaikaisia sopimuksia ajanjaksolla, joka on aikaisempi kuin se, jolloin mainituissa määräyksissä tarkoitettujen toimenpiteiden on määrä alkaa tuottaa vaikutuksia?
   
      (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL 1999, L 175, s. 43).